CELEX: 62010FN0070
Language: bg
Date: 2010-08-27 00:00:00
Title: Дело F-70/10: Жалба, подадена на 27 август 2010 г. — Hidalgo/Европейски парламент

23.10.2010   
            
            
               BG
            
            
               Официален вестник на Европейския съюз
            
            
               C 288/75
            
         
      Жалба, подадена на 27 август 2010 г. — Hidalgo/Европейски парламент
      (Дело F-70/10)
      ()
      (2010/C 288/143)
      Език на производството: френски
      
         Страни
      
      
         Жалбоподател: José Manuel Hidalgo (Брюксел, Белгия) (представители: A. Coolen, J.-N. Louis и E. Marchal, avocats)
      
         Ответник: Европейски парламент
      
         Предмет на производството
      
      Отмяна на извлечението от платежните ведомости относно регулиране на възнаграждението на жалбоподателя за периода юли—декември 2009 г. и на извлеченията от платежните ведомости, издадени след 1 януари 2010 г. в рамките на годишното адаптиране на възнагражденията и пенсиите на длъжностните лица и на другите служители въз основа на Регламент (ЕС, Евратом) № 1296/2009 на Съвета от 23 декември 2009 година, както и искане за обезщетение
      
         Искания на жалбоподателя
      
      
                  —
               
               
                  да се установи, че Регламент (ЕС, Евратом) № 1296/2009 на Съвета от 23 декември 2009 година не е приложим;
               
            
                  —
               
               
                  да се отмени решението на генералния секретар на Европейския парламент от 4 юни 2010 г., с което се отхвърля административната жалба на жалбоподателя срещу извлечението от платежните ведомости относно регулирането на възнаграждението му за периода юли—декември 2009 г. и срещу извлеченията от платежните му ведомости, издадени след 1 януари 2010 г. на основание на Регламент (ЕС, Евратом) № 1296/2009 на Съвета от 23 декември 2009 година;
               
            
                  —
               
               
                  да се отмени, доколкото е необходимо, решението на Европейския парламент за издаване на извлечението от платежните ведомости относно регулирането на възнаграждението му за периода юли—декември 2009 г. и на извлеченията му от платежните ведомости, издадени след 1 януари 2010 г. на основание на Регламент (ЕС, Евратом) № 1296/2009 на Съвета от 23 декември 2009 година;
               
            
                  —
               
               
                  да се осъди Парламента да плати на жалбоподателя неизплатените части от възнагражденията, на които той е имал право, заедно с мораторни лихви, считано от датата, на която тези неизплатени части от възнагражденията са станали изискуеми, изчислени въз основа на определения от ЕЦБ за основните операции по рефинансиране процент, увеличен с два пункта;
               
            
                  —
               
               
                  да се осъди Парламентът да заплати на жалбоподателя символично обезщетение в размер на едно евро за претърпените вреди поради допуснатите служебни нарушения, както и да заплати съдебните разноски.